Vil ha X Games til Oslo
Det internasjonale skiforbundet FIS arrangerer freestyle (twintip) og snowboard-VM i østerrikske Kreischberg 16. til 25. januar. Den amerikanske TV-kanalen ESPN arrangerer X Games (bl a freestyle/twintip og snowboard) i Aspen i Colorado 22. til 25. januar. De største stjernene prioriterer X Games. De som blir invitert vil delta i Aspen, ikke i FIS-VM i Østerrike. Det går frem av et brev sendt til Norges skiforbunds freestylekomite og Norges snowboardforbund, som VG har fått tilgang til. Det er en «invitasjon» til forbundene om å gjøre «dette til en unik begivenhet for Oslo innbyggere». TV 2 skal allerede være involvert i «prosjektet».- Jeg fikk en henvendelse fra ESPN for to uker siden om at de ville sondere mulighetene her. Vi jobber for å få det til. Neste uke kommer Tim Reed til Oslo, bekrefter brevskriver Henning Andersen overfor VG. Han var tidligere daglig leder for snowboardlegenden Terje Håkonsens Arctic Challenge. For tre år siden arrangerte de snowboard-VM i Oslo i samarbeid med Norges snowboardforbund. X Games har i regi av TV-sportskanalen ESPN i mange år vært en slags amerikansk svar på OL. I Los Angeles på sommeren og Aspen på vinteren, med såkalte ekstremsporter eller action-sports på menyen. ESPN har også arrangert europeiske utgaver av X Games i Barcelona, München og Frankrike.X Games inviterer verdens beste utøvere til blant annet snøscooter og motorsykkelkjøring, samt skateboard og snowboardkonkurranser. Torstein Horgmo og Silje Norendal - begge snowboard - er blant flere norske utøvere som har vunnet gullmedalje i X Games. For dem er X Games like viktig som OL. I januar arrangerer det internasjonale skiforbundet FIS sitt VM i OL-sportene snowboard og twintip samtidig som X Games tradisjonen tro går i Aspen. Da velger stjernene bort FIS-VM til fordel for X Games. - Det blir eventuelt som å arrangere VM en gang til. Det er veldig mye arbeid og tok fem år. Men merkevaren X Games er veldig verdifull og utøverne synes det er det viktigste som skjer ved siden av OL, sier Henning Andersen «Oslo-avtalen». Han har også vært i kontakt med Oslo kommune, som sto var økonomisk garantist for snowboard-VM, med tanke på X Games i hovedstaden.Tirsdag vil han ta med seg twintipkjører Andreas Håtveit, som vant gull i X Games 2008 og tok 4. plass i slopestyle i Sotsji-OL, og Terje Håkonsen til Oslo Vinterpark i Sørkedalen for å sondere terrenget sammen med Tim Reed. Henning Andersen støttet aktivt og offentlig Oslos kamp for å bli søkerby til vinter-OL 2022. Nå vil han gjennom sitt selskap «sahr concepts» forsøke å få X Games til Oslo. Det må imidlertid skje ved et samarbeid med Skiforbundet og Snowboardforbundet. - Dette er et privat initiativ. Men vi vil ikke utfordre dem. Heller invitere dem inn for å sanksjonere henholdsvis twintip (Skiforbundet) og snowboard (forbundet uavhengig av Skiforbundet). De skal stå for de sportslige betingelsene, sier Henning Andersen til VG.
Sjefen for X Games - Tim Reed i TV-kanalen ESPN - vil gjerne legge den prestisjetunge konkurransen for verdens beste snowboard og twintip-kjørere til Oslo.